CELEX: C2004/094/135
Language: da
Date: 2004-04-17 00:00:00
Title: Sag anlagt den 9. februar 2004 af Mohammad Reza Fardoom og Marie José Reinard mod Kommissionen for De Europæiske Fællesskaber

17.4.2004   
            
            
               DA
            
            
               Den Europæiske Unions Tidende
            
            
               C 94/49
            
         Sag anlagt den 9. februar 2004 af Mohammad Reza Fardoom og Marie José Reinard mod Kommissionen for De Europæiske Fællesskaber
   (Sag T-43/04)
   (2004/C 94/135)
   Processprog: fransk
   Ved De Europæiske Fællesskabers Ret i Første Instans er der den 9. februar 2004 anlagt sag mod Kommissionen for De Europæiske Fællesskaber af Mohammad Reza Fardoom og Marie José Reinard, Luxembourg, ved avocats Gilles Bounéou og Frédéric Frabetti, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Bedømmelserne for 2001-2002 annulleres for så vidt angår sagsøgerne.
            
         
               —
            
            
               Subsidiært annulleres sagsøgernes rapport vedrørende karriereforløb (REC/CDR) for perioden 1.7.2001-31.12.2002.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgerne, der er tjenestemænd ved Kommissionen, har anfægtet bedømmelserne for 2001-2002, subsidiært deres rapport vedrørende karriereforløb for perioden 1.7.2001-31.12.2002.
   Sagsøgerne har gjort gældende, at vedtægtens artikel 26 er tilsidesat. De har nærmere anført, at oprettelsen af edb-formularer, der udfyldes direkte på skærmen, og som lagres i det nye edb-system for personaleforvaltning, svarer til, at der oprettes parallelle dossierer.
   Sagsøgerne har endvidere anført, at vedtægtens artikel 43 er tilsidesat. En fastsættelse af et fast gennemsnit og en fremgangsmåde med forbundne kar binder bedømmerne og begrænser herved deres frihed ved bedømmelsen af tjenestemændenes præstationer.
   Til støtte for deres søgsmål har sagsøgerne endvidere har gjort gældende, at der er tale om
   
               —
            
            
               tilsidesættelse af Kommissionens beslutning vedrørende almindelige gennemførelsesbestemmelser til vedtægtens artikel 43
            
         
               —
            
            
               tilsidesættelse af vejledningen i bedømmelse og af den særlige vejledning for bedømmelsen af personalet (2001-2002)
            
         
               —
            
            
               tilsidesættelse af princippet om forbud mod forskelsbehandling
            
         
               —
            
            
               tilsidesættelse af princippet om forbud mod vilkårlighed og af begrundelsespligten samt magtmisbrug
            
         
               —
            
            
               tilsidesættelse af princippet om beskyttelse af den berettigede forventning og af reglen »patere legem quam ipse fecisti«
            
         
               —
            
            
               tilsidesættelse af omsorgspligten.